09/10/2013 | Administración LocalMunicipal
Carballo
Aprobación definitiva da modificación da Ordenanza fiscal nº 21 reguladora da taxa pola ocupación terreos de uso público local con grúas, valados, puntais, guindastres, soportes, andamios, bacías para escombros e calquera aparello auxiliar de obraAprobación definitiva da modificación da Ordenanza fiscal nº 21 reguladora da taxa pola ocupación terreos de uso público local con grúas, valados, puntais, guindastres, soportes, andamios, bacías para escombros e calquera aparello auxiliar de obra

O Pleno da Corporación, na sesión ordinaria do 29 de xullo de 2013 adoptou, entre outros, o acordo de modificación do artigo 8º da Ordenanza Fiscal nº 21, reguladora da taxa pola ocupación de terreos de uso público local con grúas, valados, puntais, guindastres, soportes, andamios, bacías para escombros e calquera aparello auxiliar de obra civil análogo, así coma pola ocupación ou corte de vías públicas locais con motivo da realización de obras –consonte ao anuncio nº 9878/2013, no B. O. P. nº 148, do 06/08/2013-. Transcorrido o prazo do preceptivo trámite de información pública sen que se teñan presentado alegacións, en virtude do establecido nos arts.15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, procédese a elevar o devandido acordo provisional a definitivo, publicando o texto íntegro do novo artigo 8º da Ordenanza Fiscal nº 21, que entrará en vigor ao día seguinte ao da publicación do presente anuncio no B. O. P. O texto íntegro do artigo 8º modificado da Ordenanza é o que segue: << ARTIGO 8º.- NORMAS DE XESTIÓN.1.- As persoas interesadas na concesión dos aproveitamentos regulados nesta Ordenanza Fiscal deberán solicitar previamente a correspondente licenza ou autorización, na que se indicará a superficie a ocupar e o tempo de ocupación, así como calquera outra limitación que se considere convinte establecer por razóns de interés público. No suposto de que a ocupación da vía pública con elementos auxiliares e/ou complementarios de obras se refira a actuacións obxecto de comunicación previa, declaración responsable, ou licenza xa concedida –supostos previstos no art.15.6 da Ordenanza municipal reguladora do exercicio de actividades de apertura de establecementos e da realización de determinadas obras menores-, e sexa posible a súa tramitación polo procedemento regulado no art.16 desa Ordenanza, os interesados deberán presentar xustificante do pagamento da autoliquidación no modelo oficial aprobado por resolución da Alcaldía xunto coa declaración responsable prevista no parágrafo 2 do artigo 16 da devandita Ordenanza. De non se acompañar o xustificante do pagamento da autoliquidación, non se producirá o silenzo administrativo positivo para ocupar o dominio público, entendéndose como desestimada a súa petición unha vez transcorrido o prazo dos 10 días sinalado no devandito precepto, en tanto non se conceda autorización expresa, que, en todo caso, quedará supedidata, na súa efectividade, ao previo pagamento da correspondente liquidación administrativa. Nos supostos que non se tramiten polo procedemento sinalado no art.16 da Ordenanza municipal reguladora do exercicio de actividades de apertura de establecementos e da realización de determinadas obras menores, a liquidación da taxa será aprobada no mesmo acto de concesión de licenza e notificarase de inmediato ao suxeito pasivo. Por Decreto da Alcaldía, que será obxecto de publicación no Boletín Oficial Provincial, poderase establecer o sistema de autoliquidación para o ingreso da taxa nesta modalidade de solicitude de autorización.2.- As cantidades esixibles seguindo a tarifa do artigo anterior liquidaranse por cada aproveitamento solicitado ou realizado e serán irreducibles polos períodos naturais de tempo sinalados nos respectivos epígrafes.3.- Solicitada a colocación de calquera destes elementos, antes de proceder á instalación dos mesmos, deberá poñerse en coñecemento da Policía Local, alomenos con 48 horas de antelación, a data e hora de colocación dos aparellos de obra civil, debendo estar presente algún axente da Policía municipal ou un Técnico Municipal no momento da colocación, que debe indicar aos operarios o xeito en que deben situar os aparellos, buscando a menor perturbación para os vehículos, transeúntes e demáis usuarios do dominio público local, sendo vinculantes as súas indicacións. No desenvolvemento destas funcións, os Axentes de Policía actúan coma Axentes delegados da Inspección dos Tributos Municipal, e poderán estender dilixencias acreditativas dos feitos dos que teñan constancia, así coma levantar acta das infraccións apreciadas coa asistencia dos encargados das obras. As mesmas condicións esíxense para proceder ao corte das vías públicas locais, debendo, en todo caso, respetar as instruccións da Policía Local en canto a horario de corte e condicións do mesmo.4.- Asimesmo, cando se proceda á retirada dos elementos, deberá solicitarse a presenza dos Axentes, no mesmo prazo, a fin de que dean constancia da data en que se devolve a situación ao seu estado normal.5.- De non cumprir o disposto nos dous parágrafos anteriores, entenderase que o desfrute do dominio público local comenzou ao día seguinte ao da notificación da concesión da autorización, ou do remate do prazo de 10 días desde a comunicación previa ou declaración responsable, e rematou o último día ao que se refería a autorización ou o prazo sinalado na comunicación previa ou declaración responsable. Esta presunción pode ser destruida por calquera medio de proba admisible en Dereito.6.- Cando, chegado o remate do prazo concedido de ocupación, os aparellos de obra continúen, ao día seguinte, sen retirar, iniciarase un novo devengo, irreducible, salvo que se puxera en coñecemento dos Servizos municipais, con 48 horas de antelación, algunha causa de forza maior, debidamente acreditada, que impida a traslación e levantamento en prazo dos elementos que ocupan o dominio público local.7.- Se chegado o remate do prazo de ocupación ou desfrute non se tiveran rematado as obras, e fora preciso continuar a ocupación do dominio público, o interesado deberá solicitar a prórroga da autorización antes de que transcorran dous días hábiles desde o fin do prazo orixinario concedido. Ate transcorrido ese prazo, non procederá iniciar procedemento de comprobación algún. As prórrogas non se entenderán concedidas nunca por silenzo administrativo, salvo que sexan accesorias á prórroga da licenza de obras.8.- Se mediare interrupción das obras por resolución xudicial, ésta deberá ser posta en coñecemento do Servizo de Xestión e Inspección Tributaria e Catastral municipal de xeito inmediato, a fin de comprobar a procedencia de suspender o cómputo do prazo concedido de ocupación. En tales casos, non obstante, poderase esixir do promotor ou dono da obra que retire os elementos que se consideren innecesarios ou excesivamente molestos polos Servizos Técnicos municipais.9.- Se no desenvolvemento das obras e con motivo da utilización privativa ou do aproveitamento especial do dominio público local se producira a destrucción ou deterioro do dominio público local (beirarrúas, pavimentos, etc.), xa sexa de xeito directo -dano emerxente- ou indirecto, evitando as melloras por obras realizadas –lucro cesante-, o beneficiario, ademáis de satisfacer a taxa regulada nesta Ordenanza, estará obrigado ao reintegro do custe total dos respectivos gastos de construcción ou reparación e ao depósito previo do seu importe. Se os danos fosen irreparables, o Concello será indemnizado nunha contía igual ao valor dos bens destruidos ou danados.10.- Non poderá desfrutar da ocupación aquela persoa física, xurídica, ou entidade do artigo 35.4 da Lei Xeral Tributaria, que non se atope inmatriculada na Matrícula do Imposto sobre Actividades Económicas para exercer a actividade que precise da dita ocupación, sempre que a mesma estivese suxeita ao dito tributo. >> Carballo, 1 de outubro de 2013 O Alcalde, Asdo. Evencio Ferrero Rodriguez